Арно Холц
Трудна раздяла

Превод от немски: Венцеслав Константинов, —

chitanka.info

Ти тръгна си.

Листата… падат.

И в синкав … здрач … потъва долината.

Аз

взирам се … в … надигащата се

мъгла.

. . . . . . . . . . . .

А там,

за сетен път,

в далечината

се вее … твойта … кърпа.

Привет!! Привет!!

Протягам, копнеещи, ръце.

. . . . . . . . . . . .

Това е.

От

високите, отвесни,

безмълвни, сякаш вкаменени,

сребърни тополи

крещят скорците … в … слънчевия залез!

1898

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.